CELEX: 32018R0221
Language: ro
Date: 2018-02-15 00:00:00
Title: Regulamentul (UE) 2018/221 al Comisiei din 15 februarie 2018 de modificare a Regulamentului (CE) nr. 999/2001 al Parlamentului European și al Consiliului și a Regulamentului (CE) nr. 882/2004 al Parlamentului European și al Consiliului în ceea ce privește laboratorul de referință al Uniunii Europene pentru encefalopatii spongiforme transmisibile (Text cu relevanță pentru SEE. )

16.2.2018   
            
            
               RO
            
            
               Jurnalul Oficial al Uniunii Europene
            
            
               L 43/6
            
         REGULAMENTUL (UE) 2018/221 AL COMISIEI
   din 15 februarie 2018
   de modificare a Regulamentului (CE) nr. 999/2001 al Parlamentului European și al Consiliului și a Regulamentului (CE) nr. 882/2004 al Parlamentului European și al Consiliului în ceea ce privește laboratorul de referință al Uniunii Europene pentru encefalopatii spongiforme transmisibile
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 23a litera (m),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 32 alineatul (5),
   întrucât:
   
               (1)
            
            
               Regulamentul (CE) nr. 882/2004 prevede sarcinile, atribuțiile și cerințele generale ale laboratoarelor de referință din Uniunea Europeană (UE) pentru produsele alimentare, hrana pentru animale și sănătatea animală. Laboratoarele de referință ale UE desemnate sunt enumerate în anexa VII la regulamentul menționat, inclusiv laboratorul responsabil pentru encefalopatiile spongiforme transmisibile (EST).
            
         
               (2)
            
            
               Regulamentul (CE) nr. 999/2001 instituie un laborator de referință al UE pentru EST și stabilește sarcinile specifice ale acestuia.
            
         
               (3)
            
            
               Desemnarea laboratorului de referință al UE pentru EST, situat în prezent în Regatul Unit, se va încheia la 31 decembrie 2018, ca urmare a notificării primite din partea Regatului Unit în conformitate cu articolul 50 din Tratatul privind Uniunea Europeană.
            
         
               (4)
            
            
               Este necesară menținerea unui laborator de referință al UE pentru EST, pentru a se putea asigura calitatea înaltă și fiabilitatea tehnicilor de diagnosticare a EST, precum și aplicarea uniformă a acestora în întreaga Uniune. Prin urmare, la 29 mai 2017, Comisia a lansat o cerere de candidaturi pentru selectarea și desemnarea unui laborator de referință al UE pentru EST. La încheierea procedurii de selecție, ar trebui să fie desemnat drept laborator de referință al UE pentru encefalopatii spongiforme transmisibile (EST) consorțiul selectat, format din Istituto Zooprofilattico Sperimentale del Piemonte Liguria e Valle d'Aosta (IZSPLVA) și Istituto Superiore di Sanità (ISS), consorțiul fiind condus de primul institut.
            
         
               (5)
            
            
               Prin urmare, este necesară modificarea în consecință a Regulamentelor (CE) nr. 999/2001 și (CE) nr. 882/2004.
            
         
               (6)
            
            
               Pentru a evita perturbarea activităților desfășurate în prezent de laboratorul de referință al UE pentru encefalopatii spongiforme transmisibile (EST) și pentru a-i permite laboratorului de referință al UE nou desemnat suficient timp pentru a deveni pe deplin operațional, ar fi oportun ca măsurile prevăzute de prezentul regulament să se aplice de la 1 ianuarie 2019.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   În capitolul B din anexa X la Regulamentul (CE) nr. 999/2001, punctul 1 se înlocuiește cu următorul text:
   
      
                  „1.
               
               
                  Laboratorul de referință al UE pentru encefalopatii spongiforme transmisibile (EST) este un consorțiu între Istituto Zooprofilattico Sperimentale del Piemonte Liguria e Valle d'Aosta (IZSPLVA) și Istituto Superiore di Sanità (ISS), consorțiu condus de IZSPLVA:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          Italia
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Roma
                                       
                                    
                                          Italia”.
                                       
                                    
                        
            
   Articolul 2
   În partea I din anexa VII la Regulamentul (CE) nr. 882/2004, punctul 13 se înlocuiește cu următorul text:
   
      
                  „13.
               
               
                  Laborator de referință al UE pentru encefalopatii spongiforme transmisibile (EST)
                  Laboratorul indicat la punctul 1 din capitolul B din anexa X la Regulamentul (CE) nr. 999/2001”.
               
            
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2019.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 februarie 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 147, 31.5.2001, p. 1.
   
      (2)  JO L 165, 30.4.2004, p. 1.